Het ons ons godsdiens afgewater? Die kerk (2) - www.bybelkennis.co.za
Sermons are dangerous things. None goes out of church as he came in, but either better or worse. —George Herbert
Ons het die nou band tussen Jesus Christus en die kerk gesien. Maar: Wat is die kerk? Meeste mense sal onmiddellik wys na ‘n gebou. Ons gaan kerk toe – na die gebou.
Ons gaan selfs so ver om kerke te klassifiseer volgens die programme wat hulle aanbied. Maar geboue en programme is verbruikersgoedere wat gebruik word om kliënte te lok.
In die Nuwe Testament sien ons nooit dat die kerk as ‘n fisiese gebou beskryf word nie. Ons lees wel dat die kerk van Christus ‘n liggaam is met baie lede – ‘n gesin van broers en susters wat lief is vir mekaar. Die kerk is mense wat Jesus Christus dag vir dag met mekaar deel. Die model is Jesus Christus en sy dissipels – Hy het hulle liefgehad, gedien, onderrig, bemoedig, reggehelp en saam met hulle gereis. Net so moet die volgelinge van Jesus Christus langs mekaar leef. Hulle gee om vir mekaar; hulle het mekaar lief; hulle eer mekaar; hulle onderrig, vergewe, motiveer en bou mekaar op; hulle huil en lag saam … Hierdie is nie die beeld van mense wat na ‘n gebou vol programme kom nie. Dit is eerder die beeld van mense wat besluit het om hulle lewens neer te lê om mekaar lief te hê.
Die kerk is die gemeente van Jesus Christus wat mekaar liefhet en verlang dat hulle in hulle kennis van God sal groei. Die kerk is ‘n gemeenskap, maar ‘n andersoortige gemeenskap. Volgende keer kyk ons daarna.
Laaste 7 Dae: 6,111
Laaste 365 Dae: 502,017